recursal/SuperWikiNEXT-32B huggingface dataset:
**দেশ ব্যাপী বোমা বিস্ফোরণ** বাংলাদেশে সংগঠিত একটি চাঞ্চল্যকর ঘটনা। দেশ ব্যাপী সংগঠিত এই ভয়াবহ হামলাটিতে ২ জন নিহত হওয়ার পাশাপাশি প্রায় পাঁচ শতাধিক মানুষ আহত হয়।

স্থান ও সময়
------------

২০০৫ সালের ১৭ আগস্ট তারিখে সকাল সাড়ে ১০ট হতে ১১টার মধ্যে সারা দেশের ৬৩টি জেলার (মুন্সীগঞ্জ বাদে) ৩০০টি স্পটে একযোগে প্রকাশ্য দিনের বেলায় দেশে বানানো টাইমবোমা এই বোমা হামলাটি সংগঠিত হয়।

ঘটনার বিবরণ
-----------

২০০৫ সালের ১৭ আগস্ট সকাল সাড়ে ১০ট হতে ১১টার মধ্যে সারা দেশের ৬৩ জেলার প্রায় পাঁচশ স্পটে বোমার বিস্ফোরণ ঘটিয়ে আত্মপ্রকাশ করে জঙ্গি সংগঠন জামা’তুল মুজাহিদিন বাংলাদেশ (জেএমবি); বোমা বিস্ফোরণের স্থানগুলোতে প্রথমবারের মতো জেএমবির নামসংবলিত একটি আরবি ও বাংলা ভাষায় রচিত লিফলেট পাওয়া যায়।

মামলা ও তদন্ত
-------------

বিচার কার্য
-----------

তথ্যসূত্র
---------

1. 1 2 3  "২০০৫ সালের ১৭ আগস্ট অ্যালার্ম ঠিকই বেজেছিল"। *kalerkantho.com*।
2. ↑  "সিরিজ বোমা হামলার ৮ বছর"। *banglanews24.com*।
3. ↑  "সিরিজ বোমা হামলার ১১ বছর: উত্থান ঘটেছে নব্য জেএমবির"। *banglatribune.com*। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৭।
**মহারাজা রামকৃষ্ণ সান্যাল** হলেন সাতৈর বা সান্তোলের রাজা । তিনি বারো ভুঁইয়াদের মধ্যে অন্যতম। তিনি বিদ্যোৎসাহিত ও পুণ্যকীৰ্ত্তির জন্য সুবিখ্যাত ছিলেন। তার রাজ্যের অধিকাংশ এখন ফরিদপুরের অন্তর্গত। সংস্কৃতে ইহাকে সাস্তালি বলা হত। সাস্তালি বৈদিক ব্ৰাহ্মণের একটি প্রধান সমাজ । বাঙ্গালা ভাষায় ইহাকে সাতৈর, সতৈল বা সাতোড় প্রভৃতি নানা নাম দেওয়া আছে। পরে সাতৈরের সে নাম বা রাজপ্রতিপত্তি চলে যায়।

বংশ
---

সামসউদ্দীন ইলিয়াস যখন বাঙ্গলার সুলতান (১০৩৯-৫৮) ছিলেন তখন তিনি বিশিষ্টভাবে দুইজনের সাহায্য পান। যাদের উভয়ই বারেন্দ্র ব্রাহ্মণ।তারা হলেন শিখাই সান্যাল ও সুবুদ্ধি ভাদুড়ী। উভয়েরই খাঁ উপাধি ও বিস্তীর্ণ জমিদারী হয়েছিল। সুবুদ্ধির বংশধরেরা ভাদুড়ী চক্র বা ভাতুড়িয়া পরগণার জমিদারী পান । এই বংশীয় রাজা গণেশ বঙ্গের স্বাধীন রাজা হয়েছিলেন । শিখাই বা শিখিবাহন সান্যালের পুত্র বলাই সাতোড়ে রাজা হন। টোডরমল্ল এই বংশীয় রাজা রামকৃষ্ণ সান্যালকে সামন্ত নৃপতি বলে স্বীকার করেন এবং তিনি ভাতুড়িয়ার জমিদার হ্রাস করিয়া সাতোড়ের বিস্তৃতি ও প্রতিপত্তি বৃদ্ধি করে দেন। এইরূপে ভাতুড়িয়ার জমিদারী হ্রাস করা হয়েছিল বলে সেখানকার ভূস্বামী দ্বাদশ ভৌমিকের অন্যতম বলে স্বীকৃত হন না। নতুবা আকবরের পূৰ্বে ভাতুড়িয়ার অধিপতি একজন প্রধান ভৌমিক ছিলেন।

বংশধর
-----

তার স্ত্রী ছিল চারজন। তবে অনেক উপপত্নী ও ছিল। তিনি অল্প বয়সে গত হন। তার দ্বিতীয় স্ত্রীর একটি কন্যা সন্তান হয়। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন।মহারাজা রামকৃষ্ণ সান্যালের পত্নী রাণী সর্বাণী দেবীর মৃত্যুর পর এই রাজ্য নাটােরের রামজীবনের সহিত বন্দোবস্ত হয়।

তথ্যসূত্র
---------

1. 1 2 3  "পাতা:যশোহর-খুল্‌নার ইতিহাস দ্বিতীয় খণ্ড.djvu/৬৪ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০১৯-০৩-০৫।
2. ↑  "দৈনিক জনকন্ঠ || নিবন্ধ ॥ রাজরানী"। *দৈনিক জনকন্ঠ* (ইংরেজি ভাষায়)। সংগ্রহের তারিখ ২০২১-০৭-২১।
**ম্যাগি গোবরান** (**মামা ম্যাগি** নামেও পরিচিত) হলেন একজন মিশরীয় কপ্টিক খ্রিষ্টান যিনি কায়রোভিত্তিক সংগঠন স্টিফেন্স চিলড্রেনের প্রতিষ্ঠাতা।

কর্মজীবন
--------

ম্যাগি গোবরানকে 'কায়রোর মাদার তেরেসা' বলে অভিহিত করা হয়। যিনি দেশটির দারিদ্র‍্যের শিকার শিশুদের নিয়ে কাজ করে চলেছেন। তিনি কায়রোর আমেরিকান বিশ্ববিদ্যালয়ে কম্পিউটার বিজ্ঞান বিষয়ে অধ্যাপনা করতেন। ১৯৮৯ সালে তিনি চাকরি ছেড়ে দেন। তিনি কপ্টিক অর্থোডক্স খ্রিষ্টান সম্প্রদায়ের 'পবিত্র কর্মী' হিসেবে যাত্রা শুরু করেন ও 'স্টিভেন্স চিলড্রেন' নামের একটি দাতব্য সংস্থা প্রতিষ্ঠা করেন। সংস্থাটি দেশটির বস্তিতে বসবাসকারী খ্রিষ্টান পরিবারের শিশুদের সহায়তা করে থাকে। এছাড়াও, সংস্থাটি মুসলিম ও বাহাই সম্প্রদায়ের দরিদ্র শিশুদের সহায়তা করে থাকে।

ব্যক্তিগত জীবন
--------------

ম্যাগি গোবরান বিবাহিত। তার এক মেয়ে ও এক ছেলে আছে।

সম্মাননা
--------

২০১২ সালে ম্যাগি গোবরান নোবেল শান্তি পুরস্কারের জন্য মনোনীত হয়েছিলেন। তিনি ২০১৯ সালে তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার লাভ করেন।

তথ্যসূত্র
---------

1. 1 2  Vaughn, Ellen; Makary, Marty (১০ মার্চ ২০১৫)। *Mama Maggie: The Untold Story of One Woman's Mission to Love the Forgotten Children of Egypt's Garbage Slums*। Thomas Nelson on Brilliance Audio। আইএসবিএন 978-1501222276।
2. ↑  Al-Ahram Egyptian Newspaper 8-Oct-2012
3. ↑  «Mama Maggie» nominated to Nobel Peace Prize *(In Norwegian)*
4. ↑  "Biographies of the Finalists for the 2019 International Women of Courage Awards"। *www.state.gov*। ২০১৯-০৩-১১ তারিখে মূল থেকে আর্কাইভ করা। সংগ্রহের তারিখ ২০১৯-০৩-১০।
**বারাণসীর কাঠের খেলনা** হল ভারতের উত্তর প্রদেশ রাজ্যের বারাণসী জেলার একটা ঐতিহ্যপূর্ণ হস্তশিল্পের নমুনা। একগুচ্ছ দক্ষ কারিগর চকচকে এবং রঙিন পালিশ করা খেলনা তৈরি করে থাকেন। ২০১৪ খ্রিস্টাব্দে বারাণসীর খেলনাগুলোকে এই অঞ্চলে তৈরি অন্যান্য পালিশ করা জিনিসের সঙ্গে ভৌগোলিক সূচক তকমা দেওয়া হয়েছিল।

ইতিহাস
------

হস্তশিল্পীদের মতানুযায়ী তাঁদের পূর্বসূরিরা মুঘল সম্রাট এবং ব্রিটিশদের আমলে ভালো পৃষ্ঠপোষকতায় হাতির দাঁতের খোদাইয়ের কাজে বিশেষজ্ঞ ছিলেন। পরবর্তীকালে ভারত সরকার কর্তৃক হাতির দাঁত নিয়ে কাজ করা বেআইনি ঘোষণা করলে তাঁরা হাতির দাঁতের বদলে কাঠ খোদাইয়ের কাজকে পেশা হিসেবে গ্রহণ করেন।

তৈরির পদ্ধতি
------------

কাঠের গুঁড়ি সংগ্রহ করা হয় কাছাকাছি অঞ্চল যেমন চিত্রকূট এবং সোনভদ্র জঙ্গল থেকে। অতীতে বিহার থেকে আনা কেরিয়া (করাইয়া) কাঠ ব্যবহার করা হোত এবং এখনো পর্যন্ত এটাই খেলনা তৈরির জন্যে পছন্দের কাঠ। কিন্তু ১৯৮০ খ্রিস্টাব্দের দশকে ভারত সরকার কেরিয়া গাছ কাটা নিষিদ্ধ ঘোষণা করার পর হস্তশিল্পীরা মত বদল করে ইউক্যালিপ্টাস গাছের কাঠ ব্যবহার করতে শুরু করেন, এখন যেটাতে তাঁরা অভ্যস্ত হয়ে গিয়েছেন। কাঠ খোদাইকারীদের বাড়ির বাইরে কাঠের গুঁড়ি ডাঁই করে রাখতে দেখা যায়।

প্রথমে যে খেলনাটা বানানো হবে তার আকার অনুযায়ী গুঁড়ি থেকে কাঠ কেটে নেওয়া হয়। কাঠটার মধ্যে যাতে ভিজে ভাব না-থাকে, তার জন্যে কাঠকে আলতো করে গরম করে পুরো জলীয় বাষ্প শুষে নেওয়া হয়। এই পদ্ধতিটা সময়সাপেক্ষ।  টুকরোটাকে শিরিষ কাগজ দিয়ে মোলায়েম করে নেওয়া হয়।

তথ্যসূত্র
---------

1. 1 2  "Varanasi Wooden Lacquerware & Toys - GI Application 457" (পিডিএফ)। ২৮ নভেম্বর ২০১৪: 15–21। সংগ্রহের তারিখ ২২ নভেম্বর ২০১৬।
2. 1 2 3  "Wooden wonders of Varanasi"। *Deccan Herald*। The Printers (Mysore) Private Ltd.। ২৪ জুলাই ২০১৬। সংগ্রহের তারিখ ২৩ নভেম্বর ২০১৬।
3. 1 2  "Wooden toy manufacturing industry on the verge of dying"। *Daily News and Analysis (DNA)*। Diligent Media Corporation Ltd.। ২৫ জুন ২০১৪। সংগ্রহের তারিখ ২৩ নভেম্বর ২০১৬।
4. 1 2  Visen, Shivani। "Wooden Toys of Varanasi - The Craft of Wooden Toy Making"। *D'source Digital Online Learning Environment for Design*। সংগ্রহের তারিখ ২৩ নভেম্বর ২০১৬।
**রাজা রামমোহন রায় পুরস্কার** হল প্রেস কাউন্সিল অব ইন্ডিয়া কর্তৃক প্রদত্ত একটি বার্ষিক পুরস্কার। পুরস্কারটি ভারতে সাংবাদিকতায় সবচেয়ে বেশি উৎকর্ষ সাধনকারী ব্যক্তিদের প্রদান করা হয়। এটি ভারতের *ন্যাশনাল প্রেস ডে* উপলক্ষে ১৬ ই নভেম্বর নতুন দিল্লিতে একটি বার্ষিক অনুষ্ঠানে উপস্থাপন করা হয়। এটি ২০১০ সালে প্রেস কাউন্সিল অব ইন্ডিয়া দ্বারা প্রবর্তিত বিভিন্ন ক্ষেত্রে "সাংবাদিকতায় শ্রেষ্ঠত্বের জন্য জাতীয় পুরস্কার"-এর মধ্যে একটি এবং ২০১৩ সাল থেকে পুরস্কৃত করা শুরু হয়েছিল।

সর্বপ্রথম ইন্ডিয়া টুডে-র সন্তোষ কুমার ও মালয়ালা মনোরমার সি.কে. শিবানন্দনকে অনুসন্ধানী সাংবাদিকতায় তার অসামান্য অবদানের স্বীকৃতিস্বরূপ রাজা রামমোহন রায় পুরস্কার প্রদান করা হয়েছিল। পুরস্কারটি প্রেস কাউন্সিল অব ইন্ডিয়া দ্বারা পরিচালিত হয়, এবং এটি ভারতের সবচেয়ে মর্যাদাপূর্ণ পুরস্কার হিসাবে বিবেচিত হয় যা একজন সাংবাদিক সাংবাদিকতায় পেতে পারেন। এই পুরস্কার ২০২০ সাল পর্যন্ত মোট ৮ জন ব্যক্তিকে প্রদান করা হয়েছে।

তথ্যসূত্র
---------

1. 1 2  "National Awards for Excellence in Journalism"। *www.presscouncil.nic.in*। Press Council of India। সংগ্রহের তারিখ ৩০ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "NAEJ Awardees 2013"। *www.presscouncil.nic.in*। Press Council of India। সংগ্রহের তারিখ ৩০ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "17 journalists bag Press Council Of India award"। *www.hindustantimes.com*। Hindustan Times। ১৬ নভেম্বর ২০১৩। সংগ্রহের তারিখ ৩০ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আর্চবিশপ ডেসমন্ড টুটুকে *রেইনবো নেশন* শব্দটি প্রতিষ্ঠার কৃতিত্ব দেওয়া হয়।
১৯৯৪ সালে দক্ষিণ আফ্রিকার প্রথম পূর্ন গণতান্ত্রিক নির্বাচনের পরে বর্ণবাদ-পরবর্তী দক্ষিণ আফ্রিকাকে প্রকাশ করার জন্য আর্চবিশপ ডেসমন্ড টুটুর দ্বারা রংধনু জাতি বা **রেইনবো নেশন** শব্দটির প্রচলন হয়।

রাষ্ট্রপতি নেলসন ম্যান্ডেলা তার কার্যকালের প্রথম মাসে এই বাক্যাংশটি বিশদভাবে বর্ণনা করেছিলেন, যখন তিনি ঘোষণা দেন: "আমাদের প্রত্যেকেই এই সুন্দর দেশের মাটির সাথে প্রিটোরিয়ার বিখ্যাত জ্যাকারান্ডা গাছ এবং বুশভেল্ডের মিমোসা গাছের মতোই নিবিড়ভাবে সংযুক্ত। - যা নিজের এবং বিশ্বের সাথে শান্তিতে একটি রংধনু জাতি হিসেবে অভিহিত।"

প্রতীকী পরিচয়
--------------

 বহুজাতিক অভিবাসন যা আধুনিক রংধনু জাতি গঠন করেছে
এই শব্দটি বহু-সংস্কৃতিবাদের ঐক্য এবং বহু ভিন্ন বর্ণবাদী মানুষের একত্রিত হওয়াকে একত্রিত করার উদ্দেশ্যে করা হয়েছিল, এমন একটি দেশে যা একসময় বর্ণবিদ্বেষ শাসনের অধীনে শ্বেতাঙ্গ ও কৃষ্ণাঙ্গদের কঠোর বিভাজনের জন্য পরিচিত ছিল।

রংধনু প্রভাব
------------

 দক্ষিণ আফ্রিকার জাতীয় পতাকা
দক্ষিণ আফ্রিকার ঐক্যের একটি কথ্য রূপক হিসাবে রংধনু জাতি অনন্যভাবে, তবে সচরাচর দক্ষিণ আফ্রিকার পতাকা দ্বারা প্রতিনিধিত্ব করা হয় না, যা ছয়টি ভিন্ন রঙের মিশ্রণে গঠিত। 

* 
* 
* 
* 
* 
* 
* 
*

তথ্যসূত্র
---------

1. ↑  cited in Manzo 1996, p. 71
2. ↑  Ngoasheng, Asanda। "South Africa's 'Rainbow Nation' is a myth that students need to unlearn"। *The Conversation* (ইংরেজি ভাষায়)। সংগ্রহের তারিখ ২০১৭-০৯-১৮।
3. ↑  "The Rainbow Nation - Dreams to Reality"। *Dreams to Reality* (ইংরেজি ভাষায়)। ২০১৭-০৮-২৪ তারিখে মূল থেকে আর্কাইভ করা। সংগ্রহের তারিখ ২০১৭-০৯-১৮।

বহিঃ সংযোগ
----------

* বর্ণবাদ-পরবর্তী দক্ষিণ আফ্রিকায় পরিচয় ও জাতি গঠন  ওয়েব্যাক মেশিনে আর্কাইভকৃত ২৮ সেপ্টেম্বর ২০০৬ তারিখে
* রংধনু জাতির মিথ
**বাগবাটি গণহত্যা** আল-বদর, পাকিস্তান সেনাবাহিনী, রাজাকার ও শান্তি কমিটির সমন্বয়ে এবং বৃহত্তর পাবনার পূর্ববর্তী জেলা সিরাজগঞ্জ উপ-বিভাগের বাগবাটি ইউনিয়নে ২০০ শতাধিক নিরস্ত্র বাঙালি হিন্দুদের শীতল রক্তপাতকে বোঝায়।  গণহত্যার পরে মৃতদেহগুলি গণকবর বা ফেলে দেওয়া হয়।

পটভূমি
------

বাগবাটি ইউনিয়ন সিরাজগঞ্জ মহকুমা সদর থেকে ১৪ কিমি উত্তর পশ্চিমে অবস্থিত। এটি এখন সিরাজগঞ্জ জেলা সদর উপজেলাধীন। পাকিস্তান সেনাবাহিনী যখন অপারেশন সার্চলাইট শুরু করে এবং সিরাজগঞ্জ দখল করে, তখন সিরাজগঞ্জ ও আশেপাশের অঞ্চল থেকে কয়েকশ বাঙালি হিন্দু বাগবাটি ইউনিয়নের অন্তর্গত বাগবাটি, হরিণগোপাল, পিপুলবেরিয়া এবং ধলদব গ্রামগুলিতে আশ্রয় নিয়েছিলেন। গণহত্যার একদিন আগে রাজাকার ও শান্তি কমিটির মধ্যে ঘোড়াছাড়া স্কুলে একটি সভা অনুষ্ঠিত হয়।  সভায় সিদ্ধান্ত নেওয়া হয় যে বাগবাটি, হরিণোপাল এবং অলোকদিয়ার ৫ শতাধিক লোককে নির্মূল করা হবে।

হত্যাকাণ্ড
----------

২৭ শে মে ভোরে, একটি যৌথ অভিযানে পাকিস্তানি সেনাবাহিনী, আলবদর, রাজাকার এবং পূর্ব পাকিস্তান কেন্দ্রীয় শান্তি কমিটি গ্রামগুলিকে ঘিরে ফেলে। আল বদররা নির্বিচারে গুলি চালিয়ে দুই শতাধিক লোককে হত্যা করেছিল, বেশিরভাগ বাঙালি হিন্দু।  আল বদর, রাজাকার এবং পূর্ব পাকিস্তান কেন্দ্রীয় শান্তি কমিটির সদস্যরা আগুন লাগিয়ে অসংখ্য আবাস্থল লুট করেছিল। পাকিস্তান সেনাবাহিনী মহিলাদের ধর্ষণ করেছে। গণহত্যার পরের দিন, বেঁচে থাকা ব্যক্তিরা বাগবাটি ও ধলদবের পূর্ববর্তী জমিদারদের নির্জন বাড়ির কূপে মৃতদেহ ফেলে দেয়।

স্মৃতিরক্ষা
-----------

এই গণহত্যায় শহীদদের প্রতিবছর স্মৃতিতে স্মরণ করা হয়।  বাগবাটি ইউনিয়ন পরিষদ ও স্থানীয়দের যৌথ উদ্যোগে কয়েক বছর আগে যে সমস্ত কূপে মৃতদের লাশ ফেলে দেওয়া হয়েছিল তার একটিতে একটি ছোট স্মৃতিসৌধ নির্মিত হয়েছিল। স্থানীয়রা গণহত্যার জায়গা ও গণকবর পুনরুদ্ধারের দাবি করেছে।

আরো দেখুন
---------

* ডেমরা গণহত্যা

তথ্যসূত্র
---------

1. 1 2  "১৯৭১ গণহত্যায় শহীদ মুক্তিযুদ্ধাদের তালিকা"। *সিরাজগঞ্জ জেলা* (Bengali ভাষায়)। Government of Bangladesh। ২৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Liton, Fazl-e-Khoda (১ ডিসেম্বর ২০১২)। "গৌরবময় মুক্তিযুদ্ধ"। *Daily Ittefaq* (Bengali ভাষায়)। Dhaka। সংগ্রহের তারিখ ৯ নভেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]
3. ↑  "সিরাজগঞ্জের বাগবাটি গনহত্যা দিবস"। *hotnewsbd24.com* (Bengali ভাষায়)। ৪ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  Sanchay, Sajirul Islam (২৬ মে ২০১৩)। "আজ বাগবাটি গণহত্যা দিবস"। *Daily Juger Katha* (Bengali ভাষায়)। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
**কাজী শেখ রেয়াজউদ্দীন আহমদ** (১৮৮২ - ১৯৭২) হলেন বাংলাদেশের একজন প্রখ্যাত সাহিত্যিক ও সমাজ সেবক। তিনি বাংলা একাডেমির একজন "সন্মানিত ফেলো" ছিলেন।

জন্ম ও পারিবারিক পরিচিতি
------------------------

শেখ রেয়াজউদ্দীন আহমদ ১৮৮২ সালে লালমনিরহাট জেলার কালীগঞ্জ উপজেলার দলগ্রাম ইউনিয়নের শ্রীখাতা গ্রামে জন্মগ্রহণ করেন। তার পিতার নাম হাজী শেখ মুহম্মদ জয়েন উল্লাহ এবং মাতার নাম ফুল বিবি এবং পিতামহ শেখ আলী মামুদ পাটোয়ারী।। তাঁর পূর্বপুরুষ ইসলাম প্রচারের উদ্দেশ্যেআরব থেকে এসে দলগ্রামে স্থায়ীভাবে বসবাস শুরু করেন।

শিক্ষাজীবন
----------

শেখ রেয়াজ উদ্দিনের বাল্য শিক্ষা শুরু হয় কাকিনায়, কবি শেখ ফজলল করিমের বাড়ীতে পাঞ্জাবী মাওলানা আব্দুল লতিফের কাছে। এখানে তিনি আরবী ও ফারসী শিক্ষা লাভ করেন এবং কাকিনার মহিমারঞ্জন মাইনর স্কুলে ভর্তি হন। এখান থেকেই তিনি প্রাথমিক ও মাইনর পরীক্ষা পাস করেন। অত্যন্ত মেধাবী শেখ রেয়াজ উদ্দিন মাইনর পরীক্ষায় রাজশাহী বিভাগ থেকে সে আমলে প্রথম স্থান অধিকার করেন। মাইনর পরীক্ষায় এরুপ বিরল কৃতিত্বের পর সপ্তম শ্রেণীতে তাকেঁ রংপুর জিলা স্কুলে ভর্তি করানো হয়। এখানে দশম শ্রেণী পর্যন্ত অধ্যয়নের পর এন্ট্রান্স পরীক্ষায় অংশগ্রহনের জন্য কোলকাতা গমন করেন। ১৯০৩ সালে কোলকাতার হেয়ার স্কুল কেন্দ্রে পরীক্ষায় অংশগ্রহনের সময় হঠাত অসুস্থ হয়ে পড়লে পরীক্ষা অসমাপ্ত রেখেই বাড়ী ফিরতে বাধ্য হন।

কর্মজীবন
--------

তিনি তুষভান্ডার এম-ই স্কুলে শিক্ষকতা করতেন। পরবর্তীতে তিনি দলগ্রাম দ্বি-মুখী উচ্চ বিদ্যালয় প্রতিষ্ঠা করে সেখানেও শিক্ষকতা করেন।১৯১০ সালে রেয়াজউদ্দীন তুষভান্ডার এম ই স্কুলে সেকেন্ড মাস্টার হিসেবে যোগদান করেন। আট বছর পরে এ চাকরি ছেড়ে তিনি ম্যারেজ রেজিস্ট্রারের চাকরি নেন এবং একই সঙ্গে সমাজসেবায় আত্মনিয়োগ করেন। 

তিনি এক নাগাড়ে বারো বছর ইউনিয়ন বোর্ডের চেয়ারম্যান এবং ছয় বছর লোকাল বোর্ডের সদস্য ছিলেন। সমাজের উন্নয়নের জন্য তিনি একাধিক শিক্ষা প্রতিষ্ঠান ও দাতব্য চিকিৎসালয় প্রতিষ্ঠা করেন।

মৃত্যু
------

শেখ রেয়াজউদ্দিন আহমেদ ১৯৭২ সালের ২৫ জুন মৃত্যুবরণ করেন।

সাহিত্য-কর্ম
------------

তার বিখ্যাত সাহিত্য-কর্ম হলো "আরব জাতির ইতিহাস", যা মূলতঃ 'হিস্ট্রি অব সারাসিনস'-এর বঙ্গানুবাদ। তাঁর রচিত গ্ৰন্থ: ‘সচিত্র আরবজাতির ইতিহাস’ (৩ খণ্ড), ‘ইসলাম প্রচারের ইতিহাস’ (অনুবাদ), ‘জীবহত্যা ও গো-কোর্বানী’ ,‘মালেকা’ (উপন্যাস ) প্রভৃতি। তিনি স্যার সৈয়দের সুবৃহৎ জীবনীও রচনা করেছিলেন।

পুরস্কার ও সম্মাননা
-------------------

সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে "সম্মানসূচক ফেলোশিপ" প্রদান করে।

আরও দেখুন
---------

* দলগ্রাম দ্বি-মুখী উচ্চ বিদ্যালয়;
* বাংলা একাডেমির সম্মানসূচক ফেলোশিপপ্রাপ্তগণের তালিকা।

তথ্যসূত্র
---------

1. 1 2 3  বদিউজ্জামান (জানুয়ারি ২০০৩)। "আহমদ, শেখ রেয়াজউদ্দীন"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৬ ডিসেম্বর ২০১৭।  ইউআরএল–উইকিসংযোগ দ্বন্দ্ব (সাহায্য)
2. 1 2  "বাংলা একাডেমি সম্মানসূচক ফেলোশিপ"। বাংলা একাডেমি। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৭।
3. 1 2 3  "দলগ্রাম দ্বি-মুখী উচ্চ বিদ্যালয়ের সংক্ষিপ্ত ইতিহাস"। শিক্ষক বাতায়ন। শিক্ষা মন্ত্রণালয়, গণপ্রজাতন্ত্রী বাংলাদেশ সরকার। সংগ্রহের তারিখ ১৬ ডিসেম্বর ২০১৭। [*স্থায়ীভাবে অকার্যকর সংযোগ*]

বহিঃসংযোগ
---------

* কাজী শেখ রেয়াজউদ্দীন আহমদ  ওয়েব্যাক মেশিনে আর্কাইভকৃত ৩ জানুয়ারি ২০১৮ তারিখে - জাতীয় তথ্য বাতায়ন হতে সংকলিত নিবন্ধ।
* শেখ রেয়াজউদ্দীন আহমদ - বাংলাপিডিয়া হতে সংকলিত নিবন্ধ।
**রাজা হরনাথ উচ্চ বিদ্যালয়** বাংলাদেশের নওগাঁয় প্রতিষ্ঠিত প্রথম বিদ্যালয়। ১৮৬৪ সালে তৎকালীন বাংলার বিখ্যাত দুবলহাটি রাজপরিবারের দ্বারা স্কুলটি নির্মান করা হয়।

ইতিহাস
------

দুবলহাটি জমিদারি বৃহত্তর রাজশাহী জেলার জমিদার পরিবারের মধ্যে সবচেয়ে প্রাচীন। এর মধ্যে রাজা হরনাথ রায় চৌধুরী তার বিভিন্ন জনহিতকর কাজের জন্য দুবলহাটি জমিদারদের মধ্যে বিখ্যাত হয়ে আছেন। জনহিতকর কাজের মধ্যে শিক্ষা বিস্তারে তার ভুমিকা ই বেশি। তার প্রত্যক্ষ তত্বাবধানেই ১৮৬৪ সালে স্কুলটি নির্মিত হয় যা পরবর্তিতে রাজা হরনাথ উচ্চ বিদ্যালয় নামকরণ করা হয়। প্রতি বছর স্টেটের খরচে ৫ জন করে গরিব ও মেধাবী ছাত্রদের লেখাপড়ার ব্যবস্থা ছিল এখানে।

অবকাঠামো
--------

আরো দেখুন
---------

* রাজশাহী কলেজ
* দুবলহাটি রাজবাড়ী
* নওগাঁ কে.ডি. সরকারি উচ্চ বিদ্যালয়

তথ্যসূত্র
---------

1. ↑  মোস্তাফিজুর রহমান, কাজী (জানুয়ারি ২০০৩)। "দুবলহাটি জমিদারি"। সিরাজুল ইসলাম; আমিরুল ইসলাম চৌধুরী (অনলাইন)। *বাংলাপিডিয়া* (অনলাইন)। বাংলাদেশ: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ জুলাই ১, ২০১৬।
2. ↑  *ঐতিহ্যে রাজশাহী কলেজ*। রাজশাহী, বাংলাদেশ: রাজশাহী কলেজ। সেপ্টেম্বর ২০০১।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  "বিলুপ্তির পথে ২২৪ বছরের দুবলহাটি রাজবাড়ি"। *banglatribune.com*। অক্টোবর ২১, ২০১৭। জুন ২৬, ২০২০ তারিখে মূল থেকে আর্কাইভ করা। সংগ্রহের তারিখ মে ১৭, ২০২০।
**দৈনিক বাংলা** হলো বাংলাদেশের একটি ঐতিহাসিক বাংলা ভাষার দৈনিক পত্রিকা। এ নামে বাংলাদশের ঢাকার শহরে একটি মোড় রয়েছে। দৈনিক বাংলার পূর্ব নাম ছিল দৈনিক পাকিস্তান।

ইতিহাস
------

স্বাধীন ও সাহসী সাংবাদিকতার অঙ্গীকার নিয়ে বাংলাদেশের সংবাদপত্রের ইতিহাসে একটি সম্মানিত নাম দৈনিক বাংলা। ঐতিহাসিক বাংলা দৈনিক যেটি বাংলাদেশকে মুক্তিযুদ্ধে সহায়তা করেছিল এবং আধুনিক সাংবাদিকতায় গুরুত্বপূর্ণ ভূমিকা পালন করেছিল, এখন প্রখ্যাত সাংবাদিক তোয়াব খানের নেতৃত্বে ফিরে এসেছে , যিনি ৭০ এবং ৯০ এর দশকের প্রথম দিকে দৈনিকটির সম্পাদক ছিলেন। দৈনিকটি ৬ নভেম্বর, ১৯৬৪ তারিখে দৈনিক পাকিস্তান হিসাবে যাত্রা শুরু করে এবং গল্প বলার, বিষয়বস্তু, মুদ্রণ এবং মেকআপের উদ্ভাবনী পদ্ধতির কারণে জনসাধারণের দৃষ্টি আকর্ষণ করতে সক্ষম হয়। পাকিস্তানের কাছ থেকে বাংলাদেশ স্বাধীন হওয়ার পরপরই নাম পরিবর্তন করে রাখা হয় দৈনিক বাংলা। সংবাদপত্রটি যুদ্ধাপরাধীদের বিষয়ে প্রতিবেদন প্রকাশে গুরুত্বপূর্ণ ভূমিকা পালন করে, যেগুলো বাংলাদেশের যুদ্ধাপরাধ ট্রাইব্যুনালে প্রমাণ হিসেবে ব্যবহৃত হয়। এমনই প্রভাব পড়ে যে ঢাকার একটি গুরুত্বপূর্ণ সড়কের মোড় পত্রিকার নামে নামকরণ করা হয়। ১৯৭৫ সালে দৈনিক বাংলা জাতীয়করণ করা হয়। পত্রিকাটি ১৯৯৭ সালে বন্ধ হয়ে যায়।

২৫ বছর পর, দৈনিক বাংলা ৪ সেপ্টেম্বর, ২০২২ থেকে আবারও তার কার্যক্রম পুনরায় শুরু করেছে - নজরুল ইসলাম মজুমদার এবং চৌধুরী নাফিজ শরাফতের নেতৃত্বে সম্পাদকীয় প্যানেলের অধীনে। তোয়াব খানের মৃত্যুর পর  ভারপ্রাপ্ত সম্পাদক হিসেবে আছেন চৌধুরী জাফরউল্লাহ শারাফাত।  দৈনিক বাংলার একটি ওয়েবসাইটও চালু করা হয়েছে () যেখানে দর্শকরা ২৪\*৭ আপডেট পাবে।

উত্তরাধিকার
-----------

ঢাকার শহরে দৈনিক বাংলা নামে একটি গুরুত্বপূর্ণ মোড় দৈনিক বাংলা পত্রিকার নামকরণের সাথে মিল রেখে করা হয়েছে। 

১৯৭৫ সালের ১৬ আগস্ট প্রকাশিত দৈনিক বাংলা।

তথ্যসূত্র
---------

1. ↑  "দৈনিক বাংলার পূর্ব নাম"।
2. ↑  "Police detain BNP activists from protest march for Khaleda"। *bdnews24.com*। সংগ্রহের তারিখ ১১ মার্চ ২০১৮।
3. ↑  "Hundreds of BNP men stage demo in Dhaka"। *The Daily Star* (ইংরেজি ভাষায়)। ৯ ফেব্রুয়ারি ২০১৮। সংগ্রহের তারিখ ১১ মার্চ ২০১৮।
৪.দৈনিক বাংলা: ঐতিহ্যের সঙ্গে আধুনিকতার সমন্বয় নতুন যুগের প্রত্যাশা

৫. দৈনিক বাংলা ও নিউজবাংলার কার্যালয় উদ্বোধন
**চিত্ত বসু** (১৯২৬ - ১৯৯৭) একজন অগ্রগামী অল ইন্ডিয়া ফরওয়ার্ড ব্লক নেতা ছিলেন। তার জন্ম ১৯২৬ সালে অবিভক্ত বাংলার ঢাকাতে (বর্তমানে বাংলাদেশ) এক সম্ভ্রান্ত পরিবারে। তিনি কলকাতা বিশ্ববিদ্যালয় থেকে স্নাতক উত্তীর্ণ হন।

রাজনৈতিক জীবন
-------------

তিনি ১৯৪৫ সালে ছাত্রনেতা হিসাবে নেতাজি সুভাষচন্দ্র বসুর তৈরি অল ইন্ডিয়া ফরওয়ার্ড ব্লক দলে যোগ দেন এবং ব্রিটিশ এর ভারত ছাড়ো আন্দোলনে অংশ নেন। ১৯৭৭ সালে তিনি সারা ভারত ফরওয়ার্ড ব্লক এর সাধারণ সম্পাদক হিসাবে নির্বাচিত হন। কমঃ চিত্ত বসু ছিলেন নেতাজির একজন আদর্শ অনুগামী শীর্ষ। চিত্ত বসু পশ্চিমবঙ্গ রাজ্যের উত্তর চব্বিশ পরগনা জেলা এর বারাসত লোকসভা কেন্দ্র থেকে একধিক বার (প্রায় দু-দশকেরও বেশি সময়) জন প্রতিনিধি হিসাবে নির্বাচিত হয়েছেন।

মৃত্যু
------

তিনি ১৯৯৭ সালের ৫ ই অক্টোবর (রবিবার) যখন পাটনা থেকে লালুপ্রসাদ বিরোধী র‌্যালি সেরে দানাপুর এক্সপ্রেসে কোলকাতা ফিরছিলেন, মধুপুর স্টেশনের এর কাছে তিনি দম বন্ধ হয়ে মারা যান। এই মহান নেতা ৭২ বছর বয়সে অকৃতদার ছিলেন। তার মরদেহ বারাসাত সদর এ নিয়ে আসা হয় তার নির্বাচিত এলাকাতে এবং সেখানে তার অন্তিম কাজ সম্পন্ন করা হয় তার অসংখ্য ভক্ত ও অনুগামীদের মাঝে।

তথ্যসূত্র
---------

ইন্ডিয়ান এক্সপ্রেস : চিত্ত বসু মৃত্যুর কোলে শুয়ে পড়লেন হাওড়া গামী ট্রেনে  Indian Express
**রহমত আলী** একজন বাংলাদেশী অভিনেতা। তিনি মঞ্চ নাটক, টেলিভিশন নাটক এবং চলচ্চিত্রে কাজ করেন। এছাড়া তিনি ঢাকা বিশ্ববিদ্যালয়ে নাট্যকলা বিভাগে শিক্ষকতার দায়িত্ব পালন করছেন।

ব্যক্তিগত ও কর্মজীবন
--------------------

রহমত আলী ছিলেন তার স্ত্রী ওয়াহিদা মল্লিক জলির বাবার ছাত্র। ওয়াহিদা মল্লিক জলির বাবা ছিলেন সংস্কৃতিমনা মানুষ। তার অধীনে নাটক এবং গান করতেন। অন্যদিকে জলিও নাটকে অভিনয় করতেন, গান শিখতেন, আবৃত্তি করতেন, রেডিওতে নাটকের জন্য কণ্ঠ দিতেন। দুজনের পরিচয় এবং কাছাকাছি আসা মূলত ভারতের রবীন্দ্র ভারতী বিশ্ববিদ্যালয়ে নাট্যকলা পড়ার সময়ে। দুজনে একসাথে সেখানের একটি দলের হয়েও নাটক করেছেন। এরপর ১৯৮৯ সালে দেশে এসে জলি শিক্ষক হিসেবে যোগ দিলেন ঢাকা বিশ্ববিদ্যালয়ের নাট্যকলা বিভাগে। রহমত আলীও চট্টগ্রাম বিশ্ববিদ্যালয়ে শিক্ষক হিসেবে যোগ দেন এবং পরবর্তী সময়ে ঢাকা বিশ্ববিদ্যালয়ে চলে আসেন। ১৯৯০ সালে বিয়ে করে সংসার করতে শুরু করেন তারা।

অভিনীত চলচ্চিত্র এবং নাটক
-------------------------

তিনি বেশ কিছু প্যাকেজ নাটক ও ধারাবাহিকে অভিনয় করেছেন

**তার অভিনীত উল্লেখযোগ্য চলচ্চিত্র ও নাকটসমূহ**

* রূপকথার গল্প
* দারুচিনি দ্বীপ
* কিত্তনখোলা
* ভবের হাট
* ঘেটুপুত্র কমলা
* বিশ্বাস

তথ্যসূত্র
---------

1. ↑  "জেনে নিন বাংলাদেশের কোন তারকা অন্য তারকার আত্মীয়..."। ৩১ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৯ মে ২০২০।
2. ↑  "অভিনয়েই ব্যস্ত রহমত-জলি পরিবার"। *www.bhorerkagoj.com*। সংগ্রহের তারিখ ২৯ মে ২০২০। [*স্থায়ীভাবে অকার্যকর সংযোগ*]
3. ↑  "দৈনিক জনকন্ঠ || এই সময়ে রহমত আলী"। *দৈনিক জনকন্ঠ* (ইংরেজি ভাষায়)। সংগ্রহের তারিখ ২৯ মে ২০২০।
4. ↑  "ভিন্ন গল্পের নাটকে রহমত আলী"। সংগ্রহের তারিখ ২৯ মে ২০২০।
5. 1 2  "জনপ্রিয় শিক্ষক জুটি - রহমত আলী ও ওয়াহিদা মল্লিক জলি | প্রজন্ম | The Daily Ittefaq"। *archive1.ittefaq.com.bd*। ২১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৯ মে ২০২০।
6. ↑  ডেস্ক, বিনোদন। "নতুন ধারাবাহিক নাটক শান্তিপুরীতে অশান্তি"। *DailyInqilabOnline*। সংগ্রহের তারিখ ২৯ মে ২০২০।

বহিঃসংযোগ
---------

ইন্টারনেট মুভি ডেটাবেজে রহমত আলী (ইংরেজি)
**মসলা গবেষণা কেন্দ্র** ১৯৯৫ সালে বাংলাদেশে বগুড়ার শিবগঞ্জে প্রতিষ্ঠিত একমাত্র মসলা গবেষণা প্রতিষ্ঠান।

ইতিহাস ও লক্ষ্য
---------------

৩২ লাখ মেট্রিক টন চাহিদার বিপরীতে বাংলাদেশে মসলার উৎপাদন মাত্র ১৮ লাখ মেট্রিক টন। এই বিশাল লক্ষ্যমাত্রা পূরণের লক্ষ্যে বাংলাদেশ কৃষি গবেষণা ইন্সটিটিউটের অধীনে বগুড়ার শিবগঞ্জে প্রতিষ্ঠা করা হয় দেশের একমাত্র মসলা গবেষণা কেন্দ্র প্রতিষ্ঠানটি।

গবেষণা কার্যক্রম
----------------

এ পর্যন্ত প্রায় ১৭ প্রকার মসলা নিয়ে গবেষণা চলছে যার মধ্যে পেয়াজের নতুন জাত উদ্ভাবন, দারুচিনি, এলাচ, তেজপাতার চাষ পদ্ধতি নিয়েও কাজ চলছে। এই কেন্দ্রের আয়তন প্রায় ২৮ হেক্টর যার মধ্যে ১৮ হেক্টর জমিতে গবেষণা কার্যক্রম পরিচালনা করা হয়। ৩টি আঞ্চলিক কেন্দ্র এবং ৭টি উপকেন্দ্র নিয়ে ৩০টিরও বেশি দেশি বিদেশী মসলার উপর গবেষণা কার্যক্রম পরিচালিত হচ্ছে।

তথ্যসূত্র
---------

1. ↑  "কেন্দ্র সমুহ - Bangladesh Agricultural Research Institute (BARI)-Government of the People's Republic of Bangladesh - বাংলাদেশ কৃষি গবেষণা ইনস্টিটিউট-গণপ্রজাতন্ত্রী বাংলাদেশ সরকার"। সংগ্রহের তারিখ ১৮ জুন ২০১৬।
2. ↑  "বগুড়ায় গবেষণা কেন্দ্রে মসলার নতুন জাত উদ্ভাবন"। *CHANNEL 24*। ঢাকা, বাংলাদেশ। ২৪ জুলাই ২০১৫। ২০১৫-০৮-০১ তারিখে মূল থেকে আর্কাইভ করা। সংগ্রহের তারিখ ২০১৬-০৬-১৮।
3. ↑  "পরিকল্পনা কমিশনের প্রধানের মসলা গবেষণা কেন্দ্র পরিদর্শন"। সংগ্রহের তারিখ ১৮ জুন ২০১৬। [*স্থায়ীভাবে অকার্যকর সংযোগ*]
**মনের ভেতর** ২০০৯ সালে প্রকাশিত বাংলা ভাষায় রচিত চলচ্চিত্র সংগীত। এই সংগীত বা গানটি **আমি তোমার মনের ভেতর একবার ঘুরে আসতে চাই** শিরোনামে সর্বাধিক প্রচারিত এবং জনপ্রিয়। গানটি ২০১৫ সালে মুক্তি প্রাপ্ত **এইতো প্রেম** চলচ্চিত্রে ব্যবহার করা হয়। প্রণয়ধর্মী এই গানের গীতিকার সোহেল আরমান। তিনি একই সাথে ঐ চলচ্চিত্রের পরিচালক, চিত্রনাট্যকার ও নৃত্য নির্দেশক ছিলেন। হাবিব ওয়াহিদের সংগীত পরিচালনায় এই গানে কণ্ঠ দেন হাবিব ওয়াহিদ ও নাজমুন মুনিরা ন্যান্সি।

গীতি ও সুরারোপ
--------------

সোহেল আরমান এই গানের সংগীত আয়োজনের জন্য হাবিব ওয়াহিদের সাথে চুক্তিবদ্ধ  হওয়ার পর চিত্রনাট্য অনুযায়ী গীতি লিখেছিলেন। তিনি সাধারণত রাত জেগে গান লিখতেন। এই গানের খসড়া গীতি চলচ্চিত্রের উপযুক্ত নয় ভেবে সোহেল আরমান ফেলে দিয়েছিলেন। পরবর্তীতে তার মা সুরাইয়া আক্তার চৌধুরী এই গানের খসড়াতে লেখা প্রথম দুই লাইন ‘*আমি তোমার মনের ভেতর একবার ঘুরে আসতে চাই/ আমায় কতোটা ভালোবাসো সেকথা জানতে চাই*।’ পড়ে পছন্দ করেন এবং সোহেল আরমানকে এই গানের পূর্ণাঙ্গ গীতি লিখতে উৎসাহ দেন। এইতো প্রেম চলচ্চিত্রের জন্য সোহেল আরমানের সাতটি গান লিখেছিলেন তবে এই গানটি লিখতে চার মাস সময় লেগে যায়। সুরকার হাবীব এই গীতির উপর দুই সংস্করণে সুর আরোপ করেছিলেন। অপর সুরটি ছিল মন্থর গতির। সোহেল আরমান দুইটি সংস্করণ তার চলচ্চিত্রে রেখেছিলেন।

গানের দৃশ্যায়ন
---------------

গানের চিত্রগ্রহণ করা হয় মানিকগঞ্জের বালিয়াটি প্রাসাদ ও কৈরী গ্রামের সর্ষেক্ষেতে। শাকিব খান ও আফসানা আরা বিন্দু গানের দৃশ্যায়নে অভিনয় করেন। সর্ষে ক্ষেতে চিত্র ধারণ করতে গিয়ে অতিরিক্ত দর্শনার্থীর কারণে সর্ষে নষ্ট হওয়ায় পরিচালক সোহেল আরমানকে জরিমানা দিতে হয়েছিল।

মুক্তিলাভ ও প্রতিক্রিয়া
------------------------

সেপ্টেম্বর, ২০০৯-এ এই গানটি এইতো প্রেম চলচ্চিত্রের অডিও এ্যালবামে সঙ্গীতা মিউজিক-এর ব্যানারে মুক্তি পায়। মুক্তি পাওয়ার পর এই অভাবনীয় জনপ্রিয়তা অর্জন করে। চলচ্চিত্রটি ২০১৫ সালে মুক্তি পায়। এই গানটি চলচ্চিত্রের প্রতি দর্শকদের আগ্রহ তৈরী করতে প্রভাবকের ভূমিকা রাখে। ন্যান্সি ও হাবীব তাদের কনসার্টে এই গান বহুবার পরিবেশন করেছেন। সংগীত বিষয়ক আপাতবাস্তব টেলিভিশন অনুষ্ঠানে এই গান পরিবেশন করার উদাহরণ রয়েছে। ১৪ নভেম্বর, ২০১৭ তে জি-সিরিজ তাদের ইউটিউব চ্যানেলে গানটির ভিডিও প্রকাশ করে।

আরও দেখুন
---------

* হায়রে মানুষ রঙ্গীন ফানুস
* অনন্ত প্রেম তুমি দাও আমাকে
* হায়রে কপাল মন্দ চোখ থাকিতে অন্ধ
* ওরে নীল দরিয়া আমায় দে রে দে ছাড়িয়া
* ডাকে পাখি খোল আঁখি দেখ সোনালি আকাশ
* আছেন আমার মোক্তার আছেন আমার ব্যারিস্টার

তথ্যসূত্র
---------

1. 1 2 3 4  "গানটির প্রথম পঙক্তিতেই চমক আছে"। *প্রথম আলো*। সংগ্রহের তারিখ ২০১৯-১০-০১।
2. 1 2 3 4 5  "'এই তো প্রেম' এবং পাঁচটি ঘটনা"। *banglanews24.com*। সংগ্রহের তারিখ ২০১৯-১০-০১।
3. ↑  "আমার গানের অন্তর বাহির"। *আনন্দ আলো*। ২০১৭-০৪-২৩। সংগ্রহের তারিখ ২০১৯-১০-০১।
4. 1 2 3  "শাকিব-বিন্দুর 'এই তো প্রেম' | আনন্দ বিনোদন | The Daily Ittefaq"। *archive1.ittefaq.com.bd*। ২০১৯-১০-০১ তারিখে মূল থেকে আর্কাইভ করা। সংগ্রহের তারিখ ২০১৯-১০-০১।
5. ↑  "প্রেম ও যুদ্ধের ছবি এই তো প্রেম"। *www.jugantor.com*। সংগ্রহের তারিখ ২০১৯-১০-০১।
6. ↑  "ঈদের অডিও বাজার"। *www.prothom-alo.com*। ২০০৯-০৯-১৭ তারিখে মূল থেকে আর্কাইভ করা। সংগ্রহের তারিখ ২০১৯-১০-০১।
7. ↑  "Ami Tomar Moner || HD1080p 2017 | by Habib & Nancy | Shakib Khan | Bindu"।
**আমিন উল্লাহ শেখ** (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন
-----------------

আমিন উল্লাহ শেখের পৈতৃক বাড়ি চাঁদপুরের ফরিদগঞ্জ উপজেলার পাইকপাড়া গ্রামে। তার বাবার নাম নোয়াব আলী শেখ এবং মায়ের নাম মাহমুদা খাতুন। তার স্ত্রীর নাম আয়েশা বেগম। তাদের এক মেয়ে, ছয় ছেলে।

কর্মজীবন
--------

আমিন উল্লাহ শেখ পাকিস্তানি নৌবাহিনীতে ইলেকট্রিক আর্টিফিসার (ইএ) পদে চাকরি করতেন। ১৯৭১ সালে ফ্রান্সের তুলন নৌঘাঁটিতে সাবমেরিনার হিসেবে প্রশিক্ষণে ছিলেন। মুক্তিযুদ্ধ শুরু হলে ৩১ মার্চ আরও সাতজন বাঙালি সাবমেরিনারের সঙ্গে তুলন থেকে পালিয়ে অনেক বাধাবিপত্তি অতিক্রম করে ভারতে যান। পরে তিনি মুক্তিবাহিনীর নৌ-উইংয়ে অন্তর্ভুক্ত হন।

মুক্তিযুদ্ধে ভূমিকা
-------------------

মুক্তিযুদ্ধকালে মুক্তিবাহিনীর নৌ মুক্তিযোদ্ধারা কেন্দ্রীয় পরিকল্পনায় আগস্ট মাসে একযোগে কয়েকটি সফল অপারেশন পরিচালনা করেন। এতে পাকিস্তান সরকারের ভিত কেঁপে ওঠে। বহির্বিশ্বে বাংলাদেশের মুক্তিযুদ্ধ নিয়ে হইচই পড়ে। এর সাংকেতিক নাম ছিল ‘অপারেশন জ্যাকপট’। এরপর নৌ মুক্তিযোদ্ধারা বাংলাদেশ থেকে ভারতে ফিরে যান। কিছুদিন পর তারা কয়েকটি দলে বিভক্ত হয়ে আবার বাংলাদেশে রওনা হন। আমিন উল্লাহ শেখের নেতৃত্বে ২৬ জনের একটি দল রওনা হয় চাঁদপুরের উদ্দেশে। অক্টোবর মাসের শেষে তারা চাঁদপুরে পৌঁছান। এবার আগের মতো কেন্দ্রীয় পরিকল্পনা ছিল না। কোনো নির্দিষ্ট এলাকা বা সময় বেঁধে দেওয়া হয়নি। প্রতিটি দলের দলনেতা সহযোদ্ধাদের সঙ্গে আলোচনা করে টার্গেট নির্ধারণ করতেন। দ্বিতীয় পর্যায়ে আমিন উল্লাহ শেখরা চাঁদপুরে অনেকগুলো অপারেশন করেন। এর মধ্যে বার্মা ইস্টার্ন (বর্তমানে মেঘনা) কোম্পানির তেলের ডিপো, এমভি লোরেম, এমভি স্বামী, এমভি লিলিসহ চীনা পতাকাবাহী জাহাজ ও পাকিস্তান নৌবাহিনীর গানবোট ধ্বংস উল্লেখযোগ্য। ৩০ অক্টোবর রাতে তারা দুটি দলে বিভক্ত হয়ে একই সময় দুটি অপারেশন করেন। আমিন উল্লাহ শেখ পরিকল্পনা করেছিলেন ওই রাতে তারা চাঁদপুরের ভাটিতে নীলকমলের কাছে অপারেশন করবেন। সেখানে রাতে পাকিস্তানি সেনা ও নৌবাহিনীর কয়েকটি গানবোট নোঙর করা থাকত। এদিকে ডাকাতিয়া নদীর লন্ডন ঘাটে মার্কিন পতাকাবাহী এমভি লোরেমও সেদিন নোঙর করা ছিল। জাহাজটি পাকিস্তানিদের জন্য খাদ্য ও সমরাস্ত্র বহন করে সেখানে আসে। এ খবর আমিন উল্লাহ শেখ সে দিনই জানতে পারেন। তিনি সহযোদ্ধাদের সঙ্গে আলোচনা করে একই দিন ওই জাহাজেও অভিযান পরিচালনার সিদ্ধান্ত নেন। তার প্রত্যক্ষ তত্ত্বাবধানে পরিচালিত হয় পাকিস্তানি গানবোট ধ্বংসের অভিযান। অপর দল এমভি লোরেম জাহাজ ধ্বংস করে। নীলকমলে নিরাপত্তাব্যবস্থা ছিল অত্যন্ত মজবুত। এরই মধ্যে সে দিন তার সহযোদ্ধারা দুঃসাহসিকতার সঙ্গে মাইন লাগিয়ে পাকিস্তানি নৌবাহিনীর একটি গানবোট ডুবিয়ে দেন। দুর্ধর্ষ নৌ-মুক্তিযোদ্ধাদের আক্রমণ পাকিস্তানিরা কঠোর নিরাপত্তাবলয় তৈরি করেও প্রতিরোধ করতে পারেনি। অন্যদিকে লন্ডন ঘাটে ডুবে যাওয়া ‘এমভি লোরেম’ স্বাধীনতার পর তিন দশক ওই অভিযানের স্মৃতি বহন করে। তখন পর্যন্ত সেটি উদ্ধার করা সম্ভব হয়নি। মুক্তিযুদ্ধকালের এসব অভিযানের ধরন ও বিবরণ এখন মনে হয় একই রকম। কিন্তু বাস্তবে কোনো ঘটনাই এক রকম ছিল না। স্থান ও অবস্থানভেদে প্রতিটি অভিযান ছিল ভিন্ন রকমের। সুচিন্তিত পরিকল্পনা করে মুক্তিযোদ্ধাদের এক একটি অভিযান সফল করতে হয়েছে।

পুরস্কার ও সম্মাননা
-------------------

* বীর বিক্রম

তথ্যসূত্র
---------

1. ↑  "দৈনিক প্রথম আলো, "তোমাদের এ ঋণ শোধ হবে না" | তারিখ: ১০-১০-২০১২"। ২০২০-০৮-২৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
**রহনপুর** প্রাচীন পুন্ড্রবর্ধণ রাজ্যের জনপদে অবস্থিত এবং বর্তমানে চাঁপাইনবাবগঞ্জ জেলার গোমস্তাপুর উপজেলায় অবস্থিত বিখ্যাত বাণিজ্য কেন্দ্র। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন। ১৯৪৭ সালে দেশ বিভাগের পূর্বে এটি তৎকালীন বৃহত্তর মালদহ জেলার অর্ন্তভূক্ত ছিল।পুনর্ভবা- মহানন্দা নদীর তীরে অবস্থিত রহনপুর পাকিস্তান আমলে নবাবগঞ্জ মহকুমার অধীনে আসে। বাংলাদেশ স্বাধীন হবার পর এবং ১৯৮৩ সালে উপজেলা ব্যবস্থা প্রবর্তিত হলে গোমস্তাপুর থানা উপজেলায় উন্নীত হয় এবং উপজেলার সার্বিক কর্মকান্ডের কেন্দ্রস্থল হিসেবে রহনপুরে উপজেলা পরিষদের প্রশাসনিক অফিস আদালত স্থাপিত হয়।

ইতিহাস
------

আমের জন্য বিখ্যাত **রহনপুর আমের হাট** থেকে তোলা ছবি

প্রাচীন নিদর্শনাদি ও প্রত্নসম্পদ
--------------------------------

* নওদা বুরুজ
* রহনপুর অষ্টভূজি ইমারত
* এক গম্বুজ বিশিষ্ট পর্যবেক্ষণ কেন্দ্র
* রহনপুর শহীদ মুক্তিযোদ্ধাদের গণকবর

মুক্তিযুদ্ধ
-----------

রহনপুর শহীদ মুক্তিযোদ্ধাদের গণকবর এর স্মৃতিস্তম্ভ
১৯৭১ সালে মহান মুক্তিযুদ্ধ চলাকালীন রহনপুর ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। লেফটেন্যান্ট রফিকের নেতৃত্বে অত্র এলাকার মুক্তিযোদ্ধারা যুদ্ধ করেন এবং ১১ ডিসেম্বর ১৯৭১ সালে ৩০ থেকে ৩৫ জন এর ‍মুক্তিযোদ্ধা দল লেফটেন্যান্ট রফিকের নেতৃত্বে পাক সেনাদের কে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।

প্রশাসন
-------

### পৌরসভা প্রতিষ্ঠা

১৯৯৫ ইং সালের ১ জানুয়ারি রহনপুর পৌরসভা প্রতিষ্ঠিত হয়। মোট চারটি মৌজা রহনপুর, প্রসাদপুর, হুজরাপুর, খয়রাবাদ নিয়ে গঠিত রহনপুর পৌরসভা ১৯৯৫ইং সালের পূর্বে রহনপুর ও গোমস্তাপুর ইউনিয়নের অর্ন্তভূক্ত ছিল। বর্তমানে রহনপুর পৌরসভা "ক" শ্রেণীর।

### ইউনিয়ন পরিষদ প্রতিষ্ঠা

১৯৯৫ ইং সালের ১ জানুয়ারি গোমস্তাপুর উপজেলার কিছু অংশ নিয়ে রহনপুর পৌরসভা গঠিত হয় এবং বাকি অংশ রহনপুর ইউনিয়ন পরিষদ এর অধিনে থেকে যায়। গোমস্তাপুর উপজেলার মোট আয়তন ৩৩.৬৭ (বর্গ কিঃ মিঃ)। লোকসংখ্যা – ২৪,৬৩৮ জন (২০১১ সালের আদম শুমারি অনুযায়ী) এর মধ্যে পুরুষ ১২,০১৮ জন এবং মহিলা ১২,৬২০ জন। রহনপুর ইউনিয়ন এর শিক্ষার হার ৬৫%।

তথ্যসূত্র
---------

1. ↑  "ঐতিহাসিক স্থান"। ChapaiPortal। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৫।
2. ↑  বাংলাদেশ জাতীয় তথ্য বাতায়ন (জুন, ২০১৪)। "এক নজরে গোমস্তাপুর উপজেলা"। গণপ্রজাতন্ত্রী বাংলাদেশ সরকার। সংগ্রহের তারিখ ১৫ জুলাই ২০১৪।  এখানে তারিখের মান পরীক্ষা করুন: `|তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "রহনপুর মুক্ত দিবস পালিত" [Rahanpur- Free Day]। *চাঁপাই সংবাদ* (Bengali ভাষায়)। December 11th, 2015।  এখানে তারিখের মান পরীক্ষা করুন: `|তারিখ=` (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]
4. 1 2  "এক নজরে রহনপুর ইউনিয়ন"। বাংলাদেশ জাতীয় তথ্য বাতায়ন। ২৫ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৫।
**মস্কো আন্তর্জাতিক চলচ্চিত্র উৎসব** বা **এমআইএফএফ** (রুশ: Моско́вский междунаро́дный кинофестива́ль, (ইংরেজি: **Moscow International Film Festival**) একটি আন্তর্জাতিক চলচ্চিত্র উৎসব। প্রথম অনুষ্ঠিত হয় ১৯৩৫ সালে। রুশ সংস্কৃতিবিষয়ক মন্ত্রণালয় ও মস্কো নগর কর্তৃপক্ষের সহযোগিতায় এই চলচ্চিত্র উৎসব অনুষ্ঠিত হচ্ছে। ৩৮তম মস্কো আন্তর্জাতিক চলচ্চিত্র উৎসবে মোট ১৬টি বিভাগে ৭০টি দেশের ১৮০টিরও বেশি চলচ্চিত্র প্রদর্শিত হয়। এসবের মধ্যে রয়েছে পূর্ণদৈর্ঘ্য ও স্বল্পদৈর্ঘ্য কাহিনিচিত্র, প্রামাণ্যচিত্র ও অ্যানিমেটেড ছবি। চলচ্চিত্র প্রদর্শনের পাশাপাশি সেমিনার ও পরিচালকদের উন্মুক্ত লেকচার অনুষ্ঠিত হয়।

উৎসবটির শীর্ষ পুরস্কার হ'ল মস্কোর কোট অফ আর্মস এর সেন্ট জর্জের ড্রাগনকে হত্যার প্রতিমা। ২০০০ সাল থেকে নিকিতা মিখালকভ উৎসবটির সভাপতিত্ব করছেন।

পুশকিনস্কায়া স্কয়ার, বিখ্যাত পুশকিন মনুমেন্ট এবং রসিয়া সিনেমা থিয়েটার, ১৯৮৪ সাল।

ইতিহাস
------

১৯৭২ সাল থেকে এমআইএফএফ আন্তর্জাতিক চলচ্চিত্র প্রযোজক সমিতিগুলির ফেডারেশন থেকে "ক্লাস এ" স্বীকৃতি প্রশংসাপত্র পেয়েছে।

আরও দেখুন
---------

* চলচ্চিত্র উৎসবের তালিকা

তথ্যসূত্র
---------

1. ↑  "শুরু হলো মস্কো আন্তর্জাতিক চলচ্চিত্র উৎসব"। *প্রথম আলো*। ২৪ জুন ২০১৬। সংগ্রহের তারিখ ২০১৬-১০-০৯।

বহিঃসংযোগ
---------

* মস্কো আন্তর্জাতিক চলচ্চিত্র উৎসব ওয়েবসাইট
* মস্কো আন্তর্জাতিক চলচ্চিত্র উৎসব ইউটিউব
* ইন্টারনেট মুভি ডেটাবেজে মস্কো আন্তর্জাতিক চলচ্চিত্র উৎসব (ইংরেজি)
**জহা চাউল** হচ্ছে ছোট বা মধ্যম আকারের একধরনের সুগন্ধি চাল। অসমের মাটি ও জলবায়ু জহাধানের জন্য উপযোগী হওয়ার কারণে চালটি মূলতঃ অসমে উৎপাদিত হয়। জহা চাউলে যথেষ্ট পরিমাণে প্ৰাকৃতিক সুগন্ধি *২-এসিটাইল-১-পাইরোলাইন* নিহিত হয়ে থাকার জন্য চালটি নিজস্ব গন্ধযুক্ত হয়।

২০০৭ সালে প্ৰথম জাৰ্মানী, যুক্তরাজ্য ও সুইজারল্যান্ডে ১৭ মেট্ৰিক টন জহা চাউল রপ্তানি করা হয়। কিন্তু ২০০৮ সালের এপ্ৰিলে বাসমতি চাল বাদে অন্য চাউলের রপ্তানিতে কেন্দ্ৰীয় সরকার নিষেধাজ্ঞা জারি করার জন্য অসম ৩৩ মেট্ৰিক টন জহা চাউলের রপ্তানির চুক্তি বাতিল করে। ২০১১ সালে এই নিষেধাজ্ঞা উঠিয়ে নেওয়া হয়।

২০১৩ সালে অসম কৃষি বিশ্ববিদ্যালয় জহা চাউলকে ভৌগোলিক স্বীকৃতি দিতে চেন্নাইতে অবস্থিত ভৌগোলিক স্বীকৃতি পঞ্জীয়কের উদ্দেশ্যে এক প্ৰস্তাব প্ৰস্তুত করে পাঠায়। সেই বছরের সেপ্টেম্বরে কেন্দ্ৰীয় প্ৰতিষ্ঠানটিতে সৰ্থেবারীর কাঁসা-পিতলের শিল্প, কাৰ্বি বস্ত্ৰশিল্প ও গোয়ালপাড়ার শীতল পাটী দলিচা শিল্পের সাথে জহা চাউলের ভৌগোলিক স্বীকৃতি মিলিয়ে আবেদন পত্ৰ (ক্ৰমিক নং ৪৩৯) দাখিল করে। *ভারতীয় পেটেণ্ট, ডিজাইন ও ট্ৰেডমাৰ্ক নিয়ন্ত্ৰক* প্ৰকাশ করা তথ্য মতে ২০১৫ সালের ৩১ মাৰ্চ পর্যন্ত জহা চাউলের ভৌগোলিক স্বীকৃতি প্ৰারম্ভিক পরীক্ষণ পৰ্যায়ে আছে।
২০১৭ সালের মাৰ্চ মাসে জহা চাউল ভৌগোলিক স্বীকৃতি লাভ করে।

ইতিহাস
------

৪ৰ্থ শতকে মাধব কন্দলি রচনা করা সপ্তকাণ্ড রামায়ণে খরিকা জহার উল্লেখ আছে।

উৎপাদন ও কৃষি পদ্ধতি
--------------------

অসমের প্ৰায় ২০,০০০ হেক্টর কৃষিভূমিতে জহা ধান চাষ করা হয় এবং রাজ্যটিতে বছরে প্ৰায় ৩০,০০০ মেট্ৰিক টন জহা চাউল উৎপাদিত হয়।

অসমের অধিকাংশ অঞ্চলে করা ধানচাষের মত জহাধানের চাষও দ্বি-রোপণ পদ্ধতিতে করা হয়। সাধারণত জৈষ্ঠ-আষাঢ় মাসে বীজতলায় ছড়িয়ে শ্রাবণ-ভাদ্র মাসে এই চারা জমিতে বোনা হয় এবং অঘ্রান-পৌষ মাসে তোলা হয়। ভারতীয় কৃষি পদ্ধতির কালভিত্তিক ভাগসমূহের দিক থেকে (শালিধান, আহুধান, বাওধান ও বড়োধান) জহা ধানকে শালিধানে অন্তৰ্ভুক্ত করা যায়। চালের প্ৰকারের ভিত্তিতে জহা একধরনের লাহিধান, অৰ্থাৎ জহা চাউল থেকে জলখাবারও প্ৰস্তুত করা যায়।

প্ৰকার
------

টেমপ্লেট:Incompletelist
বিভিন্ন প্ৰকারের জহা ধানসমূহ হচ্ছে এইধরনের:

| নাম | বিবরণ |
| --- | --- |
| কোলা জহা | মধ্যম আকারের, কোলা চানেকীয়া বাকল |
| বগা জহা | মধ্যম আকারের, শ্বেত-হলুদ বাকল, প্ৰতিটি ধানের গুড়ি অংশে একরকম দীর্ঘ শুংযুক্ত |
| রামপাল জহা |  |
| কণ জহা | ছোট আকারের, শ্বেত-হলুদ বাকল |
| মাণিকীমধুরি জহা |  |
| কেতেকী জহা | ছোট আকারের, হলুদ বাকল |

তথ্যসূত্র
---------

1. 1 2  Roopak Goswami (১৯ এপ্রিল ২০১৫)। "Joha in race to topple 'aroma queen'"। The Telegraph। সংগ্রহের তারিখ ৫ ডিসেম্বর ২০১৫।
2. 1 2 3  Sushanta Talukdar (১৪ এপ্রিল ২০১৩)। "Retaining the aroma"। The Hindu। সংগ্রহের তারিখ ৫ ডিসেম্বর ২০১৫।
3. ↑  "Break up & Status of GI Application Pending before the GI Registry as on March 31, 2015" (পিডিএফ)। Intellectual Property India (Govt. of India)। ২৭ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ ডিসেম্বর ২০১৫।
4. ↑  "শালি ধান তোলার পর ঘাস চাষ"। as.vikaspedia.in। সংগ্রহের তারিখ ১৫ ডিসেম্বর ২০১৫।
**যোগ বিয়োগ** আশাপূর্ণা দেবী রচিত একটি উপন্যাস। ১৯৫৩ সালে ক্যালকাটা বুক ক্লাব প্রকাশিত এই বইখানি লেখিকার *বাজে খরচ* নামে একটি বড় গল্পের পরিবর্ধিত রূপ। চলচ্চিত্রায়িত হয়েছিল বাংলা, হিন্দি ও তামিলে।

কাহিনি-সারাংশ
-------------

*যোগ বিয়োগ* উপন্যাসের কাহিনি অবসরপ্রাপ্ত যামিনীমোহন, তার স্ত্রী সন্তোষিনী ও তার ক্রমভঙ্গুর পরিবারের উপাখ্যান। চাকরি থেকে অবসর গ্রহণের পর যামিনীমোহন ও সন্তোষিনী নিজের উপার্জনক্ষম পুত্রদের পরিবারে হেয় হতে থাকেন। এই সময় তার মানসিক ভরসা হয়ে ওঠে বাড়িতে আশ্রিত দূরসম্পর্কের অনাথ ভাগনে গোবিন্দ। নানা অপমান ও অপ্রীতিকর পরিস্থিতির সম্মুখিন হতে হতে একদিন মৃত্যু হয় যামিনীমোহনের। তিন ছেলের সংসারে ভাগের মা হয়ে সন্তোষিনী যেন সংসারের বোঝা হয়ে ওঠেন। অবশেষে গোবিন্দই হয়ে ওঠে সন্তোষিনীর পরম আশ্রয়।

সমালোচনা
--------

এই উপন্যাসটির রচনাশৈলী সম্পর্কে অধ্যাপক পবিত্র সরকার মন্তব্য করেছেন, "এ আখ্যানের চরিত্র কিছুটা শরৎচন্দ্রীয়, যদিও আশাপূর্ণার বিবৃতি ও সংলাপের ব্যঙ্গময় প্রখরতা শরৎচন্দ্রের শৈলী থেকে দূরে সরে এসেছে।"

পাদটীকা
-------

1. ↑  *আশাপূর্ণা দেবী রচনাবলী*, প্রথম খণ্ড, মিত্র ও ঘোষ পাবলিশার্স প্রাইভেট লিমিটেড, কলকাতা, প্রথম প্রকাশ ২০০০, পৃষ্ঠা xxiii (ভূমিকা)

তথ্যসূত্র
---------

* *আশাপূর্ণা দেবী রচনাবলী*, প্রথম খণ্ড, মিত্র ও ঘোষ পাবলিশার্স প্রাইভেট লিমিটেড, কলকাতা, প্রথম প্রকাশ ২০০০।
**হাদজা সারান দারাবা কাবা** (জন্ম:১৯৪৫) নারীর সমতা ও নারীর অধিকার বিষয়ক গিনি মহিলা কর্মী, মানো নদী ইউনিয়নের প্রথম মহিলা সেক্রেটারি-জেনারেল এবং গিনির সাধারণ নির্বাচনে ২০১০ সালের রাষ্ট্রপতি পদের প্রার্থী।

জীবনী
-----

হাদজা ১৯৪৫ সালে দ্বিতীয় বিশ্বযুদ্ধের সমাপ্তির শেষের দিকে গিনির কোয়ায় একটি নিম্ন মধ্যবর্তী পরিবারে জন্মগ্রহণ করেছিলেন, তার বাবা ছিলেন প্রয়াত রাষ্ট্রপতি আহমদ সাকৌ ট্যুরের শাসন কালে একজন সৈনিক এবং কর্মী। ১৯৬৬ থেকে ১৯৭৯ সালের মধ্যে জার্মানির লেপজিগ এবং হ্যালে ফার্মাসিস্ট হিসাবে হাদজা প্রশিক্ষণ নিয়েছিলেন। ১৯৭০ সালে তিনি গিনিতে ফিরে আসেন যেখানে তিনি হাদজা মাফেরী বাঙ্গৌরা মেডিসিন ও ফার্মাসি কলেজের অধ্যাপক হিসাবে এবং পরে ফার্মগুইনে যোগদান করেন যেখানে তিনি বিদেশ বাণিজ্য মন্ত্রণালয়তে, রফতানির উপ-জাতীয় পরিচালক হয়ে উঠেন। ১৯৯৬ সালে, তিনি মহিলা ও শিশুদের সামাজিক বিষয়াদি এবং প্রচার মন্ত্রী নিযুক্ত হন।

রাষ্ট্রপতি নির্বাচন
-------------------

২০১০ সালে, গিনির রাষ্ট্রপতি নির্বাচনের সময়, দ্বিতীয় দফায় ২৪ জন প্রার্থী দৌড়ের মধ্যে হাদজা একমাত্র মহিলা প্রার্থী ছিলেন। যদিও শেষ পর্যন্ত আলফা কন্ডি রাষ্ট্রপতি নির্বাচিত হন।

মানো রিভার ইউনিয়ন
------------------

২০১১ সালের সেপ্টেম্বর থেকে ২০১৭ সালের মধ্যে হাদজা মানো রিভার ইউনিয়নের সাধারণ সম্পাদক এবং মানো রিভার ইউনিয়ন ফর পিসের (আরইএফএমএপি) মহিলা নেটওয়ার্কের প্রতিষ্ঠাতা ছিলেন,এই সঙ্ঘটি পশ্চিম আফ্রিকার নাগরিক সমাজে অন্যতম গুরুত্বপূর্ণ কিছু অবদান রেখেছিল যা উপ-অঞ্চলে এবং আফ্রিকান মহিলাদের মুক্তির জন্য বিভিন্ন দ্বন্দ্বের কথা বলে থাকত, ফলে ২০০৩ সালে জাতিসংঘের মানবাধিকার পুরস্কার লাভ করেছিল।

তথ্যসূত্র
---------

1. ↑  simodbt (২০১৭-০৬-২৯)। "Portrait. Hadja Saran Daraba Kaba, une dame de fer au parcours impressionnant (Par Ibrahima Diallo)"। *Mediaguinee.org* (ফরাসি ভাষায়)। ২০১৮-১১-১৯ তারিখে মূল থেকে আর্কাইভ করা। সংগ্রহের তারিখ ২০২০-০৪-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Admin। "Portrait de Hadja Saran Daraba Kaba: Une dame de fer au parcours impressionnant."। *Guineesignal.com*। ২০২০-০৩-১৬ তারিখে মূল থেকে আর্কাইভ করা। সংগ্রহের তারিখ ২০২০-০৪-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Admin। "Présidentielle en Guinée: la Cour suprême rend publique la liste des candidats"। সংগ্রহের তারিখ ২০২০-০৪-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  guineelive.com (২০১৭-০৬-১৯)। "Mano River : Hadja Saran Daraba présente son bilan à la tête de l'organisation"। *Guineelive* (ফরাসি ভাষায়)। ২০২০-০৩-২৭ তারিখে মূল থেকে আর্কাইভ করা। সংগ্রহের তারিখ ২০২০-০৪-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আদিয়ামান** তুরস্কের দক্ষিণাঞ্চলের আদিয়ামান প্রদেশের রাজধানী ও প্রধান শহর। এটি তুরস্কের অন্যতম দ্রুত বর্ধমান শহর। আদিয়ামানের জনসংখ্যা ১৯৯০ সালের ১,০০,০৪৫ থেকে ২০০৯-এ বৃদ্ধি পেয়ে ১,৯৮,৪৩৩-তে পরিণত হয়েছে।

আদিয়ামানের কৃষিভিত্তিক অর্থনীতি ইউফ্রেটিস নদীকে কেন্দ্র করে গড়ে উঠেছে। আদিয়ামান শিল্পায়িত শহর নয়, গাধা বা খচ্চরের পিঠে চড়ে মানুষের ভ্রমণ এখনও এই অঞ্চলে একটি সাধারণ দৃশ্য। আতাতুর্ক জলাধার আদিয়ামানের নিকটেই, তাই সেচ ও কৃষিখাতে আরও অধিক বিনিয়োগের মাধ্যমে শহরটির অর্থনীতি শক্তিশালী হয়ে উঠতে পারে। এই শহরের অধিকাংশ মানুষ ইসলাম ধর্মাবলম্বী, ধার্মিক এবং রক্ষণশীল। আদিয়ামানে মদ, বিয়ার বা আধুনিক জীবনের বিভিন্ন প্রয়োজনীয় উপকরণ যেমন- ক্যাফে, সিনেমা, থিয়েটার ইত্যাদি পাওয়া যায় না। এখানকার রন্ধনশৈলী তুরস্কের দক্ষিণ-পূর্বাঞ্চলের রন্ধনশৈলীর অনুরূপ।

আদিয়ামানের লোকনৃত্য তুরস্কে বেশ জনপ্রিয়। এই নৃত্যে ঐতিহ্যবাহী পোশাক পরিধান করা হয়। আদিয়ামানস্পোর এই শহরের একটি ফুটবল দল।

তথ্যসূত্র
---------

1. ↑  "tuikapp.tuik.gov.tr"। ২০ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১০।
2. ↑  "Halk oyunu giysileri"। ২৫ ফেব্রুয়ারি ২০০৬ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১০।

বহিঃসংযোগ
---------

* সরকারি ওয়েবসাইট
***অ্যাট্রেটিয়াম স্কিস্টোসাম***, **স্প্লিট কেলব্যাক** বা **জলপাইরঙা মাইট্টা সাপ**, দক্ষিণ এশিয়াতে পাওয়া একটি প্রজাতির সাপ। এটি একটি সাধারণ এবং ক্ষতিকারক জলজ সাপ।

সংস্থান
-------

এই সাপটি শ্রীলঙ্কা, ভারত, বাংলাদেশ এবং নেপালে পাওয়া যায় । ভারতে এটি ভারতের উপদ্বীপসংক্রান্ত এলাকার ১৫ ডিগ্রি উত্তর অক্ষাংশের দক্ষিণে এবং পূর্ব উপকূল দিয়ে উত্তরাখণ্ড পর্যন্ত পাওয়া যায়। এটি বেঙ্গালুরু, উত্তর আরকোট জেলা ( তামিলনাড়ু ) এবং অন্ধ্র প্রদেশের কাকিনাদা অঞ্চল জুড়ে খুবই সাধারণ বলে জানা গেছে। ১০০০  মি (৩২৮০) ফুট) সমুদ্রপৃষ্ঠের ওপরেও এটি দেখা যেতে পারে। উত্তর ভারতের বেশিরভাগ অংশেই এটি অনুপস্থিত।

বর্ণনা
------

 মাথার বিবরণ
এটি একটি ছোট কিন্তু শক্তিশালী সাপ, পাতলা মাথা, সংক্ষিপ্ত নাসা এবং লম্বালম্বিভাবে কাটা নাক একটু বেশি উপরে অবস্থিত। সাপটি জলপাই-সবুজ রংএর এবং নীচে কমলা থেকে হলুদ। পার্শ্বদেশে এটি কখনও কখনও গোলাপী বা বেগুনি রঙের রঙযুক্ত হয়। লেজের দৈর্ঘ্য মোট দৈর্ঘ্যের এক-তৃতীয়াংশ থেকে এক- চতুর্থাংশ হয়ে থাকে।

আঁইশগুলি অমসৃণ। দক্ষিণ ভারত থেকে আসা নমুনাগুলিতে ৫ম এবং ষষ্ঠ রন্ধ্র পর্যন্ত অথবা চতুর্থ এবং ৫ম রন্ধ্র বরাবর একটি পৃথক লাল রঙের রেখা রয়েছে। এই রেখাটি পুরুষে আরও উজ্জ্বল হয়। মহিলারা ৭০ থেকে ৭৫ সেমি এর মধ্যে দীর্ঘ এবং পুরুষেরা ৫০ এবং ৬০ সেমি এর মধ্যে দীর্ঘ হয়। এ পর্যন্ত পরিমাপকৃত দীর্ঘতম সাপটি ৮৭ সেমি লম্বা।

জলপাইরঙা মাইট্টা সাপ পানির নিকটে বা আশেপাশের গাছপালার মধ্যে পাওয়া যায়।

### শনাক্তকারী বৈশিষ্ট্যসমূহঃ

সাপটি বিভিন্ন আঁইশের বৈশিষ্ট্য দ্বারা পৃথক করা হয়:

1. একক ইন্টারনাসাল।
2. উনিশ সারি পাঁজরসংলগ্ন।
3. ৮ বা ৯টি সুপ্রাল্যাবিয়ালস (উপরের ঠোঁট)।

জলপাইরঙা বন সাপের (হ্রাবডপস অলিভাসিয়াস) সাথে সহজেই গুলিয়ে যেতে পারে।

স্বভাব
------

সাপটি পানিতে বা আশেপাশের গাছপালার মধ্যে থাকে।

একটি দিবাকালীন সাপ, তবে এটি রাতেও দেখা যায়। সাপগুলি ধরার সময় খুব কমই কামড় দেয়। গ্রীষ্মে এটি সুপ্তাবস্থায় থাকে।

জলপাইরঙা মাইট্টা সাপ মূলত ব্যাঙ, ব্যাঙাচি, মাছ এবং কাঁকড়া খেয়ে থাকে, এটি পার্শ্ব-স্ট্রোক গতিতে শিকার করে, যা জলজ সাপেদের বৈশিষ্ট্য। সাপটি শিকারের পাশ দিয়ে সাঁতার কাটে এবং হঠাৎ মাথাটি পাশের দিকে নিয়ে যায়। জলপাইরঙা মাইট্টা সাপ মশার লার্ভাও (হুইটেকার) খেয়ে থাকে।

জলপাইরঙা মাইট্টা সাপ কখনও কখনও, *জল-কোবরা* হিসাবে পরিচিত হওয়া সত্ত্বেও লোকেরা সহ্য করে।

প্রজনন
------

এটি অণ্ডপ্রসূ ( ডিম পাড়ে )। এটি বর্ষা ঋতুতে প্রজনন সম্পন্ন করে। ডিমগুলি, যা সাদা, নরম এবং ৩০ থেকে ৩৫ মিমি দৈর্ঘ্যের হয়, জানুয়ারি থেকে এপ্রিল মাসে ১০ থেকে ৩২টি গুচ্ছে পেড়ে থাকে। সবচেয়ে নতুন পরিস্ফূটিত সাপগুলি দৈর্ঘ্যে ১৬.৬ থেকে ১৭.৫  সেমি হয়ে থাকে।

স্থানীয় নাম
------------

* কান্নাডা - *বার্ম্ম্যা* ।
* তেলুগু - *নাল্লা ওহলাগিলি*
* সিংহলী - *দিয়া ওয়ার্নায়া*
* বাংলা - *মেটে সাপ* ।

তথ্যসূত্র
---------

* Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.
* Cantor, T. E. 1839 Spicilegium serpentium indicorum [parts 1 and 2]. Proc. Zool. Soc. London, 7: 31–34, 49–55.
* Daudin 1802 Histoire Naturelle, Générale et Particulière des Reptiles. vol. 7. Paris: Dufart [1802], 436 pp.
* Günther, A. 1898 Notes on Indian snakes in captivity. Ann. Mag. Nat. Hist. (7) 1: 30
* Wall, FRANK 1921 Ophidia Taprobanica or the Snakes of Ceylon. Colombo Mus. (H. R. Cottle, govt. printer), Colombo. xxii, 581 pages

বহিঃসংযোগ
---------

* *Atretium schistosum* at the TIGR Reptile Database
**হানগল** (ইংরেজি: Hangal) ভারতের কর্ণাটক রাজ্যের হাবেরী জেলার একটি শহর।

অবস্থান
-------

হানগল হুবলি-ধরওয়াদ শহর থেকে প্রায় ৭৫ কিলোমিটার (৪৭ মাইল) দক্ষিণে, তুঙ্গভদ্রা নদীর প্রায় ৩০ কিলোমিটার (১৯ মাইল) পশ্চিমে এবং আরব সাগরের পূর্বে অবস্থিত।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৪°৪৬′ উত্তর ৭৫°০৮′ পূর্ব﻿ / ﻿১৪.৭৭° উত্তর ৭৫.১৩° পূর্ব﻿ / 14.77; 75.13। সমুদ্র সমতল হতে এর গড় উচ্চতা হল ৫৫৫ মিটার (১৮২০ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে হাঙ্গাল শহরের জনসংখ্যা হল ২৫,০১১ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে হাঙ্গাল এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Hangal"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের কর্ণাটক রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণের মাধ্যমে উইকিপিডিয়াকে সাহায্য করতে পারেন।* |
পদ্মা নদী, বাংলাদেশ
বঙ্গোপসাগর
**জলরাশি** বলতে ভূপৃষ্ঠে (বা অন্য কোনও গ্রহের পৃষ্ঠতলে) জল বা পানির তাৎপর্যপূর্ণ পরিমাণের সঞ্চয়কে বোঝায়। জলরাশি যদি স্থির থাকে, তাহলে তাকে **জলাশয়** বলে। মহাসাগর, সাগর, হ্রদ, পুকুর, হাওর, বাওড়, ঝিল, বিল, ইত্যাদি হল জলাশয়ের কিছু উদাহরণ। যদি কোনও জলরাশি স্থির না থেকে এক স্থান থেকে আরেক স্থানে গমন করে, তবে তাকে **জলপ্রবাহ** বলে। নদী, ঝর্ণা, খাল, ইত্যাদি জলপ্রবাহের কিছু উদাহরণ। 
যেসব জলপ্রবাহে জাহাজ বা নৌকা চালানো যায়, সেই নাব্য জলপ্রবাহগুলিকে **জলপথ** (ওয়াটারওয়ে) বলে। 

বেশিরভাগ জলরাশি প্রাকৃতিকভাবে উৎপন্ন ভৌগোলিক বৈশিষ্ট্য। তবে কিছু কিছু জলরাশি কৃত্রিম ও মানবনির্মিত। যেমন কোনও কোনও প্রাকৃতিক হ্রদকে জলবিদ্যুৎ বাঁধের পানির আধার হিসেবে ব্যবহার করা হতে পারে, কিংবা বাঁধ দিয়ে কৃত্রিম হ্রদের সৃষ্টি করা হতে পারে (যেমন কাপ্তাই হ্রদ)। একইভাবে বেশিরভাগ পোতাশ্রয়ই প্রাকৃতিকভাবে উপসাগরের প্রান্তে থাকে, তবে কিছু কিছু পোতাশ্রয় নির্মাণকাজের মাধ্যমে সৃষ্টি করা হয়েছে। 

জলরাশিগুলি মহাকর্ষ বলের দ্বারা প্রভাবিত হয় এবং এর ফলে এগুলিতে জোয়ার-ভাটার সৃষ্টি হয়।

তথ্যসূত্র
---------

1. ↑  Langbein, W.B.; Iseri, Kathleen T. (১৯৯৫)। "Hydrologic Definitions: Stream"। *Manual of Hydrology: Part 1. General Surface-Water Techniques* (Water Supply Paper 1541-A)। Reston, VA: USGS। উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
2. ↑  "What causes high tide and low tide? Why are there two tides each day?"। *HowStuffWorks* (ইংরেজি ভাষায়)। ২১ মে ২০০৯। সংগ্রহের তারিখ ১০ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)